b'\n_START_ARTICLE_\nKomunisti\xc4\x8dna univerza delavcev vzhoda\n_START_PARAGRAPH_\nKomunisti\xc4\x8dna univerza delavcev vzhoda (rusko \xd0\x9a\xd0\xbe\xd0\xbc\xd0\xbc\xd1\x83\xd0\xbd\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd1\x83\xd0\xbd\xd0\xb8\xd0\xb2\xd0\xb5\xd1\x80\xd1\x81\xd0\xb8\xd1\x82\xd0\xb5\xd1\x82 \xd1\x82\xd1\x80\xd1\x83\xd0\xb4\xd1\x8f\xd1\x89\xd0\xb8\xd1\x85\xd1\x81\xd1\x8f \xd0\x92\xd0\xbe\xd1\x81\xd1\x82\xd0\xbe\xd0\xba\xd0\xb0, \xd0\x9a\xd0\xa3\xd0\xa2\xd0\x92; kratica KUTV) je bila univerza, ki je vzgajala vodilni komunisti\xc4\x8dni kader; delovala je v Moskvi.\n_START_SECTION_\nZgodovina\n_START_PARAGRAPH_\nUniverza je bila ustanovljena 21. aprila 1921 v Moskvi na ukaz Komunisti\xc4\x8dne internacionale za pou\xc4\x8devanje vodilnih komunisti\xc4\x8dnih kadrov iz vzhodnih delov Sovjetske zveze, potem pa \xc5\xa1e iz kolonialisti\xc4\x8dnih dr\xc5\xbeav. Uradno je bila odprta 21. oktobra 1921. V prvih letih jo je vodil Karl Radek._NEWLINE_Leta 1923 se je dokon\xc4\x8dno izoblikoval \xc5\xa1tudijski program, ki je trajal 3 leta. V celotnem obdobju so na univerzi \xc5\xa1tudirali pripadniki 73 narodov._NEWLINE_Univerza je imela \xc5\xa1e tri regionalne centre: Baku (Azerbajd\xc5\xbean), Irkuck in Ta\xc5\xa1kent (Uzbekistan).'